ཆེས་བཟང་བའི་ཐབས་ལམ་ནི་ཟོས་རྗེས་སུ་ངལ་གསོ་ཅུང་ཙམ་བྱས་རྗེས་ལྷམ་ཕུད་ཅིང་།གྱང་རྩ་ནས་དྲངས་མོར་ལངས་དགོས།ངེས་པར་གཤམ་གྱི་ཆ་རྐྱེན་འདི་དག་འཛོམས་དགོས་ཏེ།ཀླད་པའི་ཕྱི་ལྟག་དང་ཕྲག་རྒྱབ།འཕོངས་རྐུབ།རྐང་བའི་ཉྭ་རིལ།རྐང་བའི་ཕྱི་རྟིང་སོགས་གནས་ལྔ་ཐིག་གཅིག་གི་སྟེང་འབབ་ཏུ་བཅུག་ནས་གྱང་ལ་སྦྱར་བ་དང་།དེ་དང་མཉམ་དུ་ད་རུང་གསུས་པ་ཤེད་ཀྱིས་ཁོག་ཏུ་བསྡུ་དགོས།དེ་ལྟར་ཡུན་རིང་བོར་རྒྱུན་འཁྱོངས་བྱས་ན་ཚོ་བྱང་བར་ཕན་པར་མ་ཟད།སྟོད་སྒུར་གྱི་གོམས་སྲོལ་ངན་པ་སེལ་ཐུབ་པས།སྐྱེས་གཟུགས་ཇེ་ཡག་ལ་ཡོང་བ་རེད།ཐོག་མར་དེ་ལྟར་བྱེད་པའི་སྐབས་སུ་ཧ་ཅང་ཐང་ཆད་ངེས་པས།ཐོག་མར་སྐར་མ་ལྔ་ལ་རྒྱུན་འཁྱོངས་བྱེད་པ་དང་།དེ་ནས་རིམ་གྱིས་དུས་ཡུན་ཇེ་རིང་ལ་བཏང་ནས།མཇུག་མཐར་སྐར་མལ་སླེབས་སུ་འཇུག་དགོས་པ་དང་།དེ་ལྟར་ཟླ་གཅིག་ཡས་མས་ལ་རྒྱུན་འཁྱོངས་བྱས་ན་མངོན་གསལ་གྱི་ཕན་འབྲས་མཐོང་ཐུབ་བོ།།